# Bojan Kurajica

Bojan Kurajica (nascut el 15 de novembre de 1947 a Ljubljana, Iugoslàvia) és un jugador d'escacs croato-bosnià (anteriorment iugoslau), que té el títol de Gran Mestre des de 1974.
A la llista d'Elo de la FIDE de març de 2014, hi tenia un Elo de 2505 punts, cosa que en feia el jugador número 5 (en actiu) de Bòsnia i Hercegovina. El seu màxim Elo va ser de 2595 punts, a la llista de juliol de 1995 (posició 68 al rànquing mundial).

## Biografia i resultats destacats en competició

En Kurajica es va criar a Split. Va obtenir el títol de Mestre Internacional el 1965 en guanyar el Campionat del món juvenil, a Barcelona. Va anar a viure a Zagreb el 1966 i hi va estudiar italià i anglès i es va graduar el 1972 a la Facultat de Filosofia. Entremig, el 1970, va guanyar el torneig de Màlaga, per davant, entre d'altres, de Pal Benko o Artur Pomar.
Kurajica va obtenir el títol de GM el 1974. Un dels seus més grans èxits en torneigs fou l'empat al 3r/4t lloc al Torneig Corus de Wijk aan Zee de 1976. Va jugar als escacs a Zagreb fins al 1979, quan va anar a viure a Sarajevo per jugar per l'ŠK Bosna, el principal club de la ciutat.
El desembre de 2005 en Kurajica va guanyar el 13è Torneig Salona a Solin. El mateix any fou guardonat amb el títol de FIDE Senior Trainer, el màxim títol d'entrenador internacional. Des de 2006, alterna el seu lloc de residència entre Sarajevo i Santa Cruz de Tenerife. El 2007 fou segon al Torneig Internacional de La Laguna (Tenerife), rere Atanas Kolev.
El 2010 empatà als llocs 1r-6è amb Kamil Mitoń, Lázaro Bruzón, Yuri Gonzalez Vidal, Ievgueni Gléizerov i Bartlomiej Heberla al 4t Torneo Internacional de Ajedrez Ciudad de La Laguna. També el 2010, participà en el Campionat nacional de Bòsnia i Hercegovina, i hi empatà al 1r-2n lloc amb Željko Bogut, tot i que perdé el títol per pitjor desempat.

### Participació en olimpíades d'escacs

Kurajica va participar, representant Iugoslàvia, a les Olimpíades d'escacs de La Valletta 1980 (on hi obtingué una medalla de bronze per equips) i Salònica 1984.
Després del desmembrament de Iugoslàvia, ha representat Bòsnia i Hercegovina vuit cops entre 1992 i 2006 (i va guanyar una medalla d'argent per equips a l'Olimpíada de Moscou).

## Notes i referències

* ↑ «Nota biogràfica de Bojan Kurajica» (en anglès). Chessgames.com. [Consulta: 16 maig 2011].
* ↑ «"Rànquing d'escaquistes per federació: Bòsnia i Hercegovina"» (en anglès). lloc web de la FIDE. [Consulta: 13 març 2014].
* ↑ Posició al rànquing mundial i evolució Elo de Bojan Kurajica «benoni.de» (en alemany). Arxivat de l'original el 2014-03-14. [Consulta: 16 maig 2011].
* 1 2 3 4 5 Kalanj, Mirko. «Povratak šahovskim korijenima» (en croata). Vjesnik, 28-10-2006. [Consulta: 15 maig 2010].
* ↑ «Quadre d'honor dels Campionats del món júnior, fins a 2004» (en anglès). Chessbase.com News, 29-11-2004. [Consulta: 13 maig 2011].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].
* ↑ «Torneig de Malaga, 1970: Classificació i partides». 365chess.com. [Consulta: 16 maig 2011].
* ↑ Crowther, Mark. «TWIC 580: 13th Salona Tournament». London Chess Center, 19-12-2005. Arxivat de l'original el 2012-02-01. [Consulta: 16 maig 2011].
* ↑ «Llista de Senior FIDE Trainers» (en anglès). Fide.com. [Consulta: 16 maig 2011].
* ↑ «Arbiters - Trainers: Bojan Kurajica». FIDE. [Consulta: 16 maig 2011].
* ↑ «Atanas Kolev se lleva el Internacional de Ajedrez de La Laguna» (en castellà). eldia.es, 12-03-2007. [Consulta: 26 setembre 2012].
* ↑ «Torneo Internacional de Ajedrez Ciudad de La Laguna» (en anglès). Chessdom.com. Arxivat de l'original el 2010-04-13. [Consulta: 23 desembre 2011].
* ↑ Polgár, Susan. «Bosnia & Herzegowina Chess Championship 2010» (en anglès). susanpolgar.blogspot.com, 10-02-2010. [Consulta: 16 maig 2011].
* ↑ Bartelski, Wojciech. «Fitxa de Bojan Kurajica a olimpbase». OlimpBase. [Consulta: 16 maig 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 16 maig 2011].
* Estimació Elo de Bojan Kurajica a «chessmetrics.com». [Consulta: 16 maig 2011]. (anglès)